CELEX: C2004/251/02
Language: sk
Date: 2004-10-09 00:00:00
Title: Vec C-245/04: Návrh na začatie konania o prejudiciálnej otázke podaný uznesením Verwaltungsgerichtshof zo dňa 26. mája 2004 vo veci EMAG Handel Eder OHG proti Finanzlandesdirektion für Kärnten

9.10.2004   
            
            
               SK
            
            
               Úradný vestník Európskej únie
            
            
               C 251/2
            
         Návrh na začatie konania o prejudiciálnej otázke podaný uznesením Verwaltungsgerichtshof zo dňa 26. mája 2004 vo veci EMAG Handel Eder OHG proti Finanzlandesdirektion für Kärnten
   (Vec C-245/04)
   (2004/C 251/02)
   Verwaltungsgerichtshof uznesením z 26. mája 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci EMAG Handel Eder OHG proti Finanzlandesdirektion für Kärnten, ktorý bol doručený kancelárii Súdneho dvora dňa 10. júna 2004.
   Verwaltungsgerichtshof žiada Súdny dvor, aby rozhodol o nasledujúcich otázkach:
   
               1)
            
            
               Má sa článok 8 odsek 1 písmeno a) prvá veta Šiestej smernice Rady zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia, 77/388/EHS (1), vykladať tak, že miesto začiatku jeho odoslania alebo prepravy je rozhodujúce aj v prípade, ak viacerí podnikatelia uzavrú obchod o dodávke tovaru ohľadne totožného predmetu a viacej obchodov o dodávke tovaru je splnených jediným pohybom tovaru?
            
         
               2)
            
            
               Možno považovať viacero dodávok za dodávky v rámci Spoločenstva oslobodené od dane, ak viacerí podnikatelia uzavrú obchod o dodávke tovaru ohľadne totožného predmetu a viacej obchodov o dodávke tovaru je splnených jediným pohybom tovaru?
            
         
               3)
            
            
               Ak je odpoveď na prvú otázku kladná, považuje sa za miesto, kde sa začína uskutočňovať druhá dodávka, skutočné miesto odoslania predmetu dodávky, alebo miesto, v ktorom prvá dodávka končí?
            
         
               4)
            
            
               Je pre odpoveď na prvú až tretiu otázku významná skutočnosť, kto má dispozičné právo s predmetom dodávky počas dopravy tovaru?
            
         
      (1)  Ú. v. EHS L 145, s. 1